58. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 139 της 1/6 Μαρτ. 1989 (ΦΕΚ Α΄ 66) Αρμοδιότητες και λειτουργία του Συντονιστικού Οργάνου Δίωξης Ναρκωτικών. Έχοντας υπόψη : 1.Τις διατάξεις : α.Της παρ. 3 του άρθρ. 20 του Νόμ. 1729/1987 «Καταπολέμηση της διάδοσης των ναρκωτικών, προστασία των νέων και άλλες διατάξεις» (Α΄ 144). β.Του Π.Δ. 137/1986 (Α΄ 51) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης». 2.Την υπ’ αριθ. 922 από 22.12.1988 γνωμοδότηση του Συμβουλίου της Επικρατείας, ύστερα από πρόταση των Υπουργών Δημόσιας Τάξης και Εμπορικής Ναυτιλίας και Υπουργού Οικονομικών, αποφασίζουμε: Συντονιστικό Όργανο Δίωξης Ναρκωτικών Άρθρ.1.-1.Το Μικτό Όργανο που έχει συσταθεί με την παρ. 2 του άρθρ. 20, του Νόμ. 1729/1987 ονομάζεται Συντονιστικό Όργανο Δίωξης Ναρκωτικών (Σ.Ο.Δ.Ν.). 2.Τα μέλη και οι αναπληρωτές του Σ.Ο.Δ.Ν. ορίζονται από τους συναρμόδιους Υπουργούς και η θητεία τους είναι διετής. 3.Στο Σ.Ο.Δ.Ν. συμμετέχει και ο Διευθυντής της Διεύθυνσης Διεθνούς Αστυνομικής Συνεργασίας του Υπουργείου Δημόσιας Τάξης ή ο αναπληρωτής του, όταν πρόκειται για υποθέσεις ναρκωτικών με διεθνείς προεκτάσεις. 4.Στο Σ.Ο.Δ.Ν. δύναται να καλούνται και υπάλληλοι άλλων συναρμόδιων φορέων για την παροχή πληροφοριών ή συνεργασία, εφόσον αυτό θεωρείται αναγκαίο, κατά την κρίση αυτού. Αρμοδιότητες του Σ.Ο.Δ.Ν. Άρθρ.2.-Στο Σ.Ο.Δ.Ν. ανήκουν οι ακόλουθες αρμοδιότητες . 1.Η ανταλλαγή πληροφοριών, ειδήσεων και στοιχείων μεταξύ των Υπηρεσιών, που έχουν σχέση με συγκεκριμένες περιπτώσεις δίωξης ναρκωτικών, τόσο σε εθνικό όσο και σε διεθνές επίπεδο. Σελ. 844,22(γ) Τεύχος 1133-Σελ. 38 2.Η ανάπτυξη του πνεύματος συνεργασίας μεταξύ των συναρμόδιων υπηρεσιών, για την καλύτερη αντιμετώπιση του προβλήματος των ναρκωτικών. 3.Ο συντονισμός της δράσης των εμπλεκομένων υπηρεσιών σε υποθέσεις πολλαπλής αρμοδιότητας ή με διεθνείς προεκτάσεις, για την επίλυση των οποίων απαιτείται ειδικός χειρισμός και άμεση συνεργασία αυτών των υπηρεσιών. 4.Η επίλυση τυχόν αναφυομένων διαφορών, αναφορικά με τη λειτουργία και τη δράση των συναρμόδιων υπηρεσιών. 5.Η παροχή άμεσης συνδρομής, κατά λόγο αρμοδιότητας, στα στάδια της έρευνας και προανάκρισης και η διάθεση, στην επιληφθείσα αρχή, κάθε δυνατού μέσου ή στοιχείου ικανού να διευκολύνει την εξιχνίαση της υποθέσεως. 6.Η αμοιβαία ενημέρωση των συναρμόδιων υπηρεσιών με τις μεθόδους ή τους τρόπους δράσης των εμπόρων ναρκωτικών προς διευκόλυνση της αποτελεσματικότερης πρόληψης και καταστολής των αδικημάτων των ναρκωτικών. «7.Το Συντονιστικό Όργανο Δίωξης Ναρκωτικών, στα πλαίσια των Ευρωπαϊκών Κοινοτήτων, λειτουργεί και ως Εθνική Μονάδα Πληροφοριών για τα ναρκωτικά». Η παρ. 7 προστέθηκε από το άρθρο μόνο του Π.Δ. 126/30 Μαρτ.-6 Απρ. 1990, ΦΕΚ Α΄ 51. Λειτουργία του Σ.Ο.Δ.Ν. Άρθρ.3.-1.Το Σ.Ο.Δ.Ν. έχει την έδρα του στο Υπουργείο Δημόσιας Τάξης, όπου και η έδρα της Διεύθυνσης Διεθνούς Αστυνομικής Συνεργασίας (Δ.Δ.Α.Σ.). 2.Τα μέλη του Σ.Ο.Δ.Ν. συνέρχονται τακτικά τουλάχιστον μία φορά το μήνα, έκτακτα δε σε κάθε περίπτωση που κρίνεται αναγκαία από μία των συναρμόδιων υπηρεσιών, για τη συζήτηση θεμάτων επείγουσας φύσης. 3.Πρόεδρος του Σ.Ο.Δ.Ν. είναι ο εκπρόσωπος του Υπουργείου Δημόσιας Τάξης. 4.Στη Διεύθυνση Δημόσιας Ασφάλειας του Υπουργείου Δημόσιας Τάξης, λειτουργεί ειδική μικτή γραμματεία για τις υποθέσεις του Σ.Ο.Δ.Ν. και την τήρηση των στοιχείων που αφορούν την αποστολή και λειτουργία του. 5.Τα έξοδα λειτουργίας του Σ.Ο.Δ.Ν. είναι της γραμματείας, βαρύνουν αναλογικά τους προϋπολογισμούς και των τριών Υπουργείων. Έναρξη ισχύος Άρθρ.4.-Η ισχύς του παρόντος δ/τος, αρχίζει από τη δημοσίευσή του στην Εφημερίδα της Κυβερνήσεως. 565 34.Κ.α.57-58 Μονοπώλιο Ναρκωτικών